ร้านอยู่ตรงข้ามซอยบ้านเลยค่ะ เห็นมาตั้งแต่ยังตกแต่งร้าน เปิดแรกๆนี่ ไม่มีลูกค้าเลย คิดว่าต้องเจ๊งแน่ๆ
พอนานเข้า ช่วงสักทุ่มสองทุ่ม มักจะมีลูกค้ากลุ่มนักเรียนม.ปลายมารวมตัวกันเต็มร้าน คิดว่าเขาคงมาดื่ม กินขนมกันแหละนะ
วันนี้มีที่จอดรถในซอย 36 จึงแวะลงไปดูร้านสักที ในร้านจัดเรียบแต่น่ารักใช้ได้ เมนูเครื่องดื่มเยอะมาก ส่วนของคาว ทำง่ายๆก็มีนิดหน่อย ที่เยอะคือเมนูพวกขนมปังปิ้งหน้าต่างๆและโทสท์แนวชิบูย่า มีเค้ก ชีสเค้กในตู้ด้วย 

ครั้งนี้จะรีบไป จึงสั่งแบบหิ้วกลับ สั่งเมนูที่ใช้สำหรับตัดสินคุณภาพร้านเครื่องดื่ม (สำหรับตัวเอง) แน่นอนว่าคอชาเขียวแท้ๆอย่างเรา ก็ต้องลองมัทฉะสิ ถ้วยละตั้ง 80 บาท ใจกล้านะเนี่ย กล้าตั้งราคาแพงเกือบเท่าร้านในห้าง งั้นก็ลองซะ
อีกถ้วยของแม่ เป็นชาไทยผสมชาเนสที 55 บาทมั๊ง และบราวนี่ชีสเค้ก น่าจะ 8-90บาท จำไม่ค่อยได้ ไม่มีบิลให้ด้วย

เอามาถึงบ้าน ก็อยู่ซอยตรงข้ามร้านนี่เอง ลองดูดเท่านั้นแหละ อืมมมม

ชาเขียวนี่ ใสมากเลยค่ะ คุณภาพอย่างนี้ ควรขายแค่ 35 (อย่างแพง) ส่วนชาไทยนั่น แม่บอกว่า เหมือนทั่วไป ชีสเค้กใช้ได้ แต่ไม่ได้พิเศษอะไรนัก

สรุป ครั้งเดียวพอค่าาา